Document ID: /roh_data/filtered/fineweb-2-filterrobots_roh.jsonl.gz/72158

Sche San Murezzan sorta definitivavamain da la destinaziun turistica Engiadina-San Murezzan n’è betg anc decis. Sco la suprastanza communala ha communitgà oz, haja ella entant prendì per enconuschientscha la recumandaziun da la cumissiun da turissem.
I saja stà in sbagl che la recumandaziun da la cumissiun da turissem da San Murezzan saja vegnida a la publicitad. La suprastanza communala da San Murezzan deploreschia las indiscreziuns.
En in proxim pass vul ella tractar la fatschenta ensemen cun la cumissiun da turissem ed il cussegl communal per la finala pudair suttametter ina proposta al suveran. Plinavant scriva la suprastanza communala ch'i saja impurtant che la commerzialisaziun turistica da San Murezzan e da tut las vischnancas da la Regiun Malögia stettia ils proxims onns sin ina basa solida.